บาทเปิด 34.03 บาทต่อดอลล่าร์ แนวโน้มอ่อนค่า
เงินบาทเปิดตลาด 34.03 บาทต่อดอลล่าร์ แนวโน้มอ่อนค่า หลังดอลล์แข็งขานรับรายงานการประชุมเฟด
6 ก.ค. 2560

เงินบาทเปิดตลาด 34.03 บาทต่อดอลล่าร์ แนวโน้มอ่อนค่า หลังดอลล์แข็งขานรับรายงานการประชุมเฟดนักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ 34.03 บาท/ดอลลาร์ ทรงตัวใกล้เคียงกับช่วงปิดตลาดเมื่อเย็นวานนี้ แต่เงินบาทมีแนวโน้มเคลื่อนไหวในทิศทางอ่อนค่าเนื่องจากมีแรงซื้อดอลลาร์กลับเข้ามาในตลาด หลังได้รับปัจจัยหนุนจากบันทึกรายงานการประชุมของคณะกรรมการนโยบายการเงินของธนาคารกลางสหรัฐฯ (FOMC)"บาททรงตัวใกล้เคียงกับช่วงเย็นวานนี้ แต่มีแนวโน้มอ่อนค่าหลังมีแรงซื้อดอลลาร์กลับมาเนื่องจากได้รับแรงหนุนจากบันทึกของ FOMC" นักบริหารเงิน กล่าวนักบริหารเงิน ประเมินกรอบเงินบาทวันนี้ไว้ที่ 33.95-34.10 บาท/ดอลลาร์